กฎกระทรวงกฎกระทรวงกำหนดหลักเกณฑ์และวิธีกำหนดจำนวน ชนิด ขนาด และเงื่อนไขในการดำรงหลักประกันและสินทรัพย์ของผู้ประกอบการขนส่งต่อเนื่องจดทะเบียนพ.ศ.๒๕๕๓[๑] อาศัยอำนาจตามความในมาตรา ๖ และมาตรา ๔๓แห่งพระราชบัญญัติการขนส่งต่อเนื่องหลายรูปแบบ พ.ศ. ๒๕๔๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ ๑หลักประกันของผู้ประกอบการขนส่งต่อเนื่องจดทะเบียนตามมาตรา ๓๙ (๑)อาจเป็นชนิดใดชนิดหนึ่ง ดังต่อไปนี้(๑) กรมธรรม์ประกันภัยความรับผิดแบบกำหนดเวลาตามเงื่อนไขอย่างใดอย่างหนึ่ง ดังต่อไปนี้(ก) ในกรณีการทำประกันภัยกลุ่มซึ่งสมาคมสถาบัน หรือองค์กรเกี่ยวกับการขนส่งที่มีจำนวนสมาชิกไม่น้อยกว่าห้าสิบรายที่ผู้ประกอบการขนส่งต่อเนื่องจดทะเบียนนั้นเป็นสมาชิกเป็นผู้เอาประกันภัยทั้งนี้ ไม่ว่าผู้ประกอบการขนส่งต่อเนื่องจดทะเบียนนั้นจะประกอบกิจการด้วยตนเองหรือประกอบกิจการในฐานะตัวแทนด้วยหรือไม่ก็ตามต้องมีจำนวนเงินซึ่งเอาประกันภัยเพื่อคุ้มครองความรับผิดตามสัญญาขนส่งต่อเนื่องหลายรูปแบบต่อเหตุการณ์ที่ก่อให้เกิดความรับผิดตามกรมธรรม์ประกันภัยต่อสมาชิกแต่ละรายไม่ต่ำกว่าห้าล้านบาท(ข) ในกรณีที่ประกอบกิจการด้วยตนเองต้องมีจำนวนเงินซึ่งเอาประกันภัยเพื่อคุ้มครองความรับผิดตามสัญญาขนส่งต่อเนื่องหลายรูปแบบต่อเหตุการณ์ที่ก่อให้เกิดความรับผิดตามกรมธรรม์ประกันภัยไม่ต่ำกว่าสองล้านบาท(ค)ในกรณีที่ประกอบกิจการด้วยตนเองและประกอบกิจการในฐานะตัวแทนของผู้ประกอบการขนส่งต่อเนื่องจดทะเบียนตามมาตรา๓๙ (๒) หรือ (๓) ด้วย นอกจากจะต้องมีจำนวนเงินซึ่งเอาประกันภัยตาม (ข) แล้วจะต้องเพิ่มจำนวนเงินซึ่งเอาประกันภัยเพื่อคุ้มครองความรับผิดตามสัญญาขนส่งต่อเนื่องหลายรูปแบบต่อเหตุการณ์ที่ก่อให้เกิดความรับผิดตามกรมธรรม์ประกันภัยอีกไม่ต่ำกว่าหนึ่งล้านบาทในกรณีตาม (ก) หรือ (ค)หากเป็นการประกอบกิจการในฐานะตัวแทนกรมธรรม์ประกันภัยตาม (ก) หรือ (ค)ต้องให้ความคุ้มครองความรับผิดของตัวการตามสัญญาขนส่งต่อเนื่องหลายรูปแบบต่อผู้ตราส่งหรือผู้รับตราส่งหรือบุคคลอื่นในราชอาณาจักรด้วย(๒) หนังสือรับรองจากสมาคม สถาบันหรือองค์กรที่ให้ความคุ้มครองสมาชิกในลักษณะของการปกป้องและชดใช้หรือหนังสือรับรองการเข้าเป็นสมาชิกของสมาคม สถาบันหรือองค์กรซึ่งผู้ประกอบการขนส่งต่อเนื่องจดทะเบียนนั้นเป็นสมาชิกพร้อมสำเนากฎข้อบังคับแสดงความคุ้มครองที่ครอบคลุมถึงผู้ประกอบการขนส่งต่อเนื่องจดทะเบียนสำหรับความรับผิดตามสัญญาขนส่งต่อเนื่องหลายรูปแบบทั้งนี้ไม่ว่าผู้ประกอบการขนส่งต่อเนื่องจดทะเบียนนั้นจะประกอบกิจการด้วยตนเองหรือประกอบกิจการในฐานะตัวแทนด้วยหรือไม่ก็ตาม(๓)หนังสือค้ำประกันของธนาคารหรือหลักประกันอื่นใดในลักษณะเดียวกันที่ออกให้แก่กรมเจ้าท่าโดยระบุให้ผู้ค้ำประกันสัญญาเป็นผู้ชดใช้ให้แก่บุคคลภายนอกผู้ได้รับความเสียหายสำหรับหนี้ของผู้ประกอบการขนส่งต่อเนื่องจดทะเบียนตามมาตรา๓๙ (๑) ในวงเงินไม่ต่ำกว่าสองล้านบาทและในกรณีที่ประกอบกิจการในฐานะตัวแทนของผู้ประกอบการขนส่งต่อเนื่องจดทะเบียนตามมาตรา๓๙ (๒) หรือ (๓) ด้วย ต้องเพิ่มวงเงินอีกไม่ต่ำกว่าหนึ่งล้านบาทข้อ ๒เมื่อมีการบังคับตามหนังสือค้ำประกันของธนาคารหรือหลักประกันอื่นใดในลักษณะเดียวกันและทำให้วงเงินลดลงต่ำกว่าที่กำหนดไว้ในข้อ๑ (๓) ในระหว่างที่ประกอบการขนส่งต่อเนื่องหลายรูปแบบผู้ประกอบการขนส่งต่อเนื่องจดทะเบียนตามมาตรา ๓๙ (๑) จะต้องเพิ่มวงเงินให้เท่ากับจำนวนที่กำหนดไว้นั้นข้อ ๓ก่อนที่หลักประกันตามข้อ ๑ จะสิ้นอายุให้ผู้ประกอบการขนส่งต่อเนื่องจดทะเบียนตามมาตรา ๓๙ (๑)ดำเนินการขอต่ออายุหลักประกัน และยื่นหลักฐานแสดงการขอต่ออายุหลักประกันนั้นหรือสำเนาของหลักประกันที่ได้รับการต่ออายุแล้ว แล้วแต่กรณี ต่อนายทะเบียนในกรณีที่ผู้ประกอบการขนส่งต่อเนื่องจดทะเบียนตามมาตรา๓๙ (๑) ได้ยื่นหลักฐานแสดงการขอต่ออายุหลักประกันตามวรรคหนึ่งต่อมาเมื่อได้รับการต่ออายุหลักประกันแล้วให้ผู้ประกอบการขนส่งต่อเนื่องจดทะเบียนตามมาตรา ๓๙ (๑) ยื่นสำเนาของหลักประกันที่ได้รับการต่ออายุแล้วต่อนายทะเบียนภายในสิบห้าวันนับแต่วันที่ได้รับการต่ออายุหลักประกันข้อ ๔นอกจากผู้ประกอบการขนส่งต่อเนื่องจดทะเบียนตามมาตรา ๓๙ (๑)จะต้องดำรงหลักประกันตามข้อ ๑ แล้วจะต้องดำรงสินทรัพย์ขั้นต่ำไว้ไม่น้อยกว่าแปดหมื่นหน่วยสิทธิพิเศษถอนเงินตลอดระยะเวลาที่ประกอบการขนส่งต่อเนื่องหลายรูปแบบด้วยการดำรงสินทรัพย์ตามวรรคหนึ่งให้ผู้ประกอบการขนส่งต่อเนื่องจดทะเบียนตามมาตรา ๓๙ (๑)ยื่นสำเนาบัญชีงบดุลที่มีรายการแสดงสินทรัพย์ต่อนายทะเบียนเมื่อครบทุกรอบระยะเวลาบัญชีเพื่อประโยชน์แก่การคำนวณมูลค่าสินทรัพย์การแปลงหน่วยสิทธิพิเศษถอนเงินเป็นสกุลเงินบาทให้ใช้อัตราแลกเปลี่ยนตามประกาศของธนาคารแห่งประเทศไทยณ วันครบรอบระยะเวลาบัญชีของรอบระยะเวลาบัญชีนั้นข้อ ๕ผู้ประกอบการขนส่งต่อเนื่องซึ่งได้จดทะเบียนตามมาตรา ๔๑ หรือมาตรา ๔๘หรือได้จดแจ้งตามมาตรา ๔๕ ก่อนวันที่กฎกระทรวงนี้ใช้บังคับจะต้องดำเนินการดำรงหลักประกันหรือสินทรัพย์ แล้วแต่กรณีตามหลักเกณฑ์ที่กำหนดในกฎกระทรวงนี้ภายในเก้าสิบวันนับแต่วันที่กฎกระทรวงนี้ใช้บังคับให้ไว้ณ วันที่ ๒๑ กรกฎาคม พ.ศ. ๒๕๕๓เกื้อกูล ด่านชัยวิจิตรรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๔๓แห่งพระราชบัญญัติการขนส่งต่อเนื่องหลายรูปแบบ พ.ศ. ๒๕๔๘บัญญัติให้ผู้ประกอบการขนส่งต่อเนื่องจดทะเบียนตามมาตรา ๓๙ (๑) จะต้องดำรงหลักประกันและสินทรัพย์สำหรับความรับผิดตามสัญญาขนส่งต่อเนื่องหลายรูปแบบหรือสำหรับความเสี่ยงอื่นใดตามสัญญาที่ทำขึ้นและในกรณีที่ผู้ประกอบการขนส่งต่อเนื่องจดทะเบียนตามมาตรา ๓๙ (๑)ประกอบกิจการในฐานะตัวแทนของผู้ประกอบการขนส่งต่อเนื่องจดทะเบียนตามมาตรา ๓๙ (๒)หรือ (๓)จะต้องดำรงหลักประกันสำหรับความรับผิดตามสัญญาขนส่งต่อเนื่องหลายรูปแบบหรือสำหรับความเสี่ยงอื่นใดตามสัญญาที่ทำขึ้นด้วย จึงจำเป็นต้องออกกฎกระทรวงนี้ปริยานุช/ผู้จัดทำ๑๙สิงหาคม ๒๕๕๓ณัฐวดี/ตรวจ๑๙สิงหาคม ๒๕๕๓ภัทรวีร์/ปรับปรุง๗ธันวาคม ๒๕๖๐[๑]ราชกิจจานุเบกษา เล่ม ๑๒๗/ตอนที่ ๔๙ ก/หน้า ๒๗/๑๑ สิงหาคม ๒๕๕๓